Fundarstjóri : Kristján Jónsson Fundarritari : Þorgerður Anna BjörnsdóttirFundur settur kl. 18:10 og fundargestir 24 talsins ( Jin sendiherra og Sun Chi aðstoðarkona hans komu í lok fundar ) . Formaður KÍM , Þorkell Ó. Árnason , biður G. Jökul Gíslason meðstjórnanda að tala fyrir sína hönd , þar sem hann er raddlítill eftir veikindi . Jökull mælir með Kristjáni Jónssyni sem fundarstjóra og Þorgerði Önnu Björnsdóttur sem fundarritara . Er það samþykkt . Jökull Gíslason , meðstjórnandi , gerir ársskýrslu KÍM skil : Hlutverk félagsinsJökull lýsir hvernig þátttaka almennings á heimsvísu í félögum og t.d. kosningum hefur minnkað og raunar gjörbreyst síðustu ár og áratugi . Hlutverk KÍM hafi sömuleiðis breyst frá því að vera mjög pólitískt , og beitt sér fyrir upptöku stjórnmálasambands við Kína , yfir í það að einbeita sér að menningarstarfi og vináttutengslum þjóðanna . Starfsár einkenndist af 70 ára afmæli Alþýðulýðveldis KínaFélagsmönnum KÍM var á árinu boðið á fjölda viðburða , m.a. stórfenglega nýárssýningu sem kínverska sendiráðið hélt í Gamla bíó . Viðburðir ársins voru eftirtaldir . Heimsókn formanns til VináttusamtakannaÞann 12. nóvember hélt Þorkell , formaður KÍM , til Beijing og fundaði þar með sendiherra Íslands , Gunnari Snorra Gunnarssyni . Þar að auki heimsótti hann höfuðstöðvar Vináttusamtakanna ( CPAFFC ) og átti fund með Song Jingwu , varaformanni CPAFFC . Nýárshátíð sendiráðsins 25. janúarHátíðin var haldin í Gamla bíó og tók KÍM þátt í að bjóða yfir 60 listamönnum til landsins . Þar var e.t.v. hápunkturinn í margra augum þegar tónlistarmenn frá Innri-Mongólíu fluttu íslenska lagið Maístjörnuna , á sinn einstaka hátt . Nýársgleði KÍM og ÍKVÞann 5. febrúar héldu KÍM og Íslensk-kínverska viðskiptaráðið saman sinn árlega kvöldverð til að halda upp á kínverska nýárið . Var því fagnað á veitingastaðnum Shanghai í Hafnarfirði . Þar var Guðrún Margrét Þrastardóttir gerð að heiðursmeðlimi KÍM , fyrir góð störf í þágu félagsins . Formanni fæðist dóttirÞann 31. mars má nefna hápunkt í vináttusambandi Íslands og Kína hjá Þorkeli formanni , en þann dag fæddist þeim Yabei Hu dóttirin Andrea Yangqi Þorkelsdóttir . Sendinefnd frá CPAFFCÞann 4. apríl tók KÍM á móti sendinefnd frá Vináttusamtökunum , en þau voru hluti af CIFCA ( China International Friendship Cities Association ) . Móttakan var haldin heima hjá Kristjáni Jónssyni , varaformanni , og buðu hann og Helga Hauksdóttir kona hans upp á veitingar . Wang Ronghua í heimsóknFyrrum sendiherra Kína á Íslandi , Wang Ronghua , heimsótti landið og óskaði eftir því að hitta stjórn KÍM . Boðið var til móttöku heima hjá Hrafni Gunnlaugssyni lau. 15. júní , og auk stjórnarmeðlima komu Arnþór Helgason , vináttusendiherra og Ólafur Egilsson , fyrrum sendiherra Íslands í Kína og samtíða kollegi Wang Ronghua . Wang hafði áhuga á því að kynna sér hvernig borg fær vottun sem bókmenntaborg Unesco , líkt og Reykjavík , og hvað Kína getur lært af því . Sendinefnd og ljósmyndasýning í Ráðhúsi ReykjavíkurÞann 4. apríl tók KÍM á móti sendinefnd frá Vináttusamtökunum , en þau voru hluti af CIFCA ( China International Friendship Cities Association ) . Móttakan var haldin heima hjá Kristjáni Jónssyni , varaformanni , og buðu hann og Helga Hauksdóttir kona hans upp á veitingar . Sendinefnd CIPHLÞann 23. Sept bauðKÍM og tók á móti sendinefnd frá Central Institute of Party History and Literature of the Communist Party of China ( CIPHL ) . Sendinefndin var á ferð um Norðurlöndin þar sem fundað var með Think tanks . Þau funduðu með hluta af stjórn KÍM , Þorkeli , Þorgerði Önnu , Kristjáni H. og Jökli . Óskað var eftir áliti Íslendinga á Kínverjum og voru umræður fundarins mjög opnar og lifandi , þar sem skoðaðar voru margar hliðar málsins . 70 ára afmæli Kínverska alþýðulýðveldisins 1. október fagnaði Alþýðulýðveldi Kína 70 árum frá stofnun þess . Á þeim tímamótum var prentað aukablað með Morgunblaðinu þar sem voru fjölmargar greinar um Kína og átti KÍM þar allnokkra greinarhöfunda . – Arnþór Helgason , vináttusendiherra og fyrrum formaður KÍM um langt skeið – Guðrún Margrét Þrastardóttir , fyrrum formaður KÍM , sem starfaði í íslenska sendiráðinu í Kína – Þorkell Ólafur Árnason , formaður KÍM – Gísli Jökull Gíslason , í stjórn KÍM – Þorgerður Anna Björnsdóttir , í varastjórn KÍM Ljósmyndasendinefnd CPAÞann 11. okt kom til landsins sendinefnd frá China Photographer’s Association og hélt ljósmyndasýningu í Kringlunni í samvinnu við Ljósmyndarafélag Íslands . Sendinefndinni var boðið heim til Hrafns Gunnlaugssonar í skoðunarferð um heimili hans og nærliggjandi hof tileinkað ásnum Frey . Þar voru teknar fjölmargar myndir og skiptust sendinefndin og KÍM á litlum gjöfum , en KÍM færði þeim bækur frá Blaðaljósmyndarafélagi Íslands , auk þess sem Hrafn færði þeim kvikmynd sína Hrafninn flýgur að gjöf . Snarl og spjall um KínaFyrirlestraröð KÍM í samstarfi við Konfúsíusarstofnun hélt áfram á þessu starfsári . Fyrirlestrarnir eru haldnir mánaðarlega í Veröld , húsi Vigdísar , við HÍ , en hlé var gert yfir sumarið . Síðastliðið starfsár voru haldnir níu fyrirlestrar um fjölbreytt efni tengd Kína , s.s. um upplifun af kungfu-skóla í Kína , kínverskt te , þjónustu við kínverska ferðamenn og viðskipti landanna . Fyrirlestrarnir hafa verið vel sóttir , oft með um 30 - 40 manns , og einnig hefur tekist að skapa vettvang til umræðna , bæði fyrir og eftir fyrirlestrana . Þegar Jökull hefur lokið máli sínu , gefur fundarstjóri orðið laust . Arnþór Helgason , vináttusendiherra , kveður sér hljóðs og talar aðeins um Wang Ronghua og heimsókn hans um sumarið . Hann segir Wang hafa tekið við embætti sendherra á erfiðum tíma , en hann hafi lagt sig mikið fram um að auka samskipti landanna . Hann hafi haft mikinn áhuga á því hvað Kínverjar geti lært af Íslandi og íslenskum stofnunum og hann sé enn mikill áhugamaður um íslensk málefni . Hann segir Wang hafa fundist heimsóknin hjá Hrafni í sumar góð , sérstaklega viðkoman í hofi Freys . Ársreikningar KímEdda Kristjánsdóttir gjaldkeri leggur fram reikninga KÍM eftir almanaksárið 2018 og greinir einnig frá núverandi fjárhagsstöðu KÍM 2019 . Hún kynnir greidd félagsgjöld , en þetta var metfjöldi greiddra félagsgjalda síðustu árin . Hún greinir einnig frá útgjöldum , en þar vegur þyngst kostnaður vegna ferðar þjóðlagahljómsveitarinnar Þulu á listahátíð ungmenna í Tianjin . Tekjur félagsins umfram gjöld á árinu voru 39.973 krónur . Við árslok átti félagið 240.422 krónur í sjóði . Reikningar félagsins voru skoðaðir af skoðunarmönnum án athugasemda . Skýrsla formanns og reikningar gjaldkera eru samþykkt af fundargestum . LagabreytingarEngar tillögur bárust og fellur því þessi liður niður . ÁrgjöldFundarstjóri biður gjaldkera að staðfesta árgjald félagsins og afslætti , og segir Edda það vera 3.500 kr . Afslættir námsmanna og fjölskylduafsláttur eru hálft félagsgjald fyrir námsmenn og 1,5 félagsgjald fyrir hjón . Fundarstjóri leggur til að árgjald og afslættir haldist óbreytt og er það samþykkt . KosningarEndurkjörið er í allar stöður KÍM og einnig gengur nýr félagi , Arnar Steinn Þorsteinsson , til liðs við starfsnefndina . Formaður : Þorkell Ólafur ÁrnasonVaraformaður : Kristján JónssonMeðstjórnendur : Guðrún Edda Pálsdóttir , Gísli Jökull Gíslason og Edda Kristjánsdóttir . Varastjórn : Hrafn Gunnlaugsson , Kristján H. Kristjánsson og Þorgerður Anna Björnsdóttir Starfsnefnd skipa Brynhildur Magnúsdóttir formaður og Arnar Steinn Þorsteinsson . Skoðunarmenn reikninga eru sem áður Magnús Björnsson og Hans Benjamínsson auk Vésteins Ólasonar til vara ( ath staðfesta ) . Önnur málArnþór Helgason segir frá umleitunum við Vináttusamtökin árið 2004 , þegar sendinefnd KÍM hélt til Kína , m.a. til Jinan þar sem kynnt athyglisverð starfsemi sem fólst í menntun kínverskra hjúkrunarfræðinga til starfa á Vesturlöndum . KÍM kynnti þetta fyrir landlækni sem sýndi því þá takmarkaðan áhuga . Arnþór veltir fyrir sér , í ljósi mikils skort á hjúkrunarfræðingum hérlendis , hvort ekki megi athuga hvort starfsemin sé enn í gangi og hvort fá megi kínverska hjúkrunarfræðinga hingað til starfa , sem hafi e.t.v. þegar starfsreynslu frá Norðurlöndunum eða Evrópu . Það gæti greitt úr ýmsum hnökrum innan íslenska heilbrigðiskerfisins . Hrafn Gunnlaugsson reifar hugmyndir um að fá kínverskan meistarakokk til að kenna Íslendingum að elda eða hugsanlega að fá kínverskan nuddkennara til landsins með námskeið . Aðrir nefna að á höfuðborgarsvæðinu megi finna kínverska nuddara , bæði í Hamraborg og í Heilsudrekanum í Skeifunni , en Hrafn leggur áherslu á að fá spennandi kennara , sem sé vanur kennslu , til landsins . Það myndi líka vekja athygli á félaginu . Hann segir nudd ekki finnast í íslenskri menningu en sé stór og ómissandi partur af kínverskri menningu . Fundarstjóri leggur til að málið verið sett til umfjöllunar hjá stjórn , til að skoða hvort finna megi réttan aðila í þetta . Markús Guðmundsson leggur fram vangaveltu hvort kannski mætti heldur fá taiji-kennara , sem gæti verið gagnlegra almenningi og er þeirri tillögu einnig vel tekið . Fundarstjóri slítur formlegum fundi og býður velkomna Signýju Gunnarsdóttur , silkibónda frá Snæfellsnesi , sem heldur erindi um silkiormarækt á Íslandi . Erindi Signýjar silkibóndaSigný segist fyrst hafa fjallað um ræktun silkiorma hérlendis í BA-ritgerð sinni við Listaháskólann og síðan ákveðið að prófa það sjálf . Þetta hefur ekki verið gert áður á Íslandi ( né í Skandinavíu svo vitað sé ) og hefur hún nú fengist við þetta í eitt og hálft ár . Hún sýnir myndir af ferli silkiormsins frá eggi til púpu og svo fiðrildis og myndbönd af silkiormunum sem henni hefur tekist að rækta og nýta til silkiframleiðslu . Að lokum fjallar hún um nýtingu silkis og silkipróteina í ýmsum tilgangi , s.s. fyrir húðvörur og rannsóknir á nýtingu í líftækni s.s. til þess að 3D prenta einskonar millistykki í mannslíkamann , eins og æðar eða nef , sem svo líkaminn klæði eigin vefum að nokkrum tíma liðnum . Silki virðist þeim eiginleikum gætt að líkaminn hafni því ekki sem aðskotahlut auk þess sem það brotnar náttúrulega niður innan líkamans á nokkrum mánuðum . Matur er borinn fram og gestir njóta úrvals kínverskra rétta , skála og spjalla saman . Þegar gestir hafa að mestu klárað máltíðina er sendiherra Kína , JIN Zhijian , boðið að taka til máls . Ávarp sendiherra Alþýðulýðveldis KínaJin ávarpar fundargesti á íslensku , blaðalaust . Hann þakkar fyrir boðið og segir ánægjulegt að hitta félaga KÍM á ný , tíminn líði fljótt og hann man vel eftir fundi síðasta árs , þegar Þorkell var kjörinn formaður félagsins . Ýmislegt hefur gerst á árinu , m.a. vorhátíð með þátttöku forsetahjónanna og afmæli Alþýðulýðveldis Kína þann 1. okt . Hann lýsir ánægju með greinarnar sem bárust frá KÍM af því tilefni , að deila sögum af Kína , og segir framlag KÍM merkilegt og hann vilji nota tækifærið til að segja hversu þakklátur hann sé . Undanfarið hafi kínverska sendiráðið gert ýmislegt til að þróa samskipti og er með hugmyndir til að efla þau áfram milli landanna . Aukin verðmæti í viðskiptum nemi nú 7 milljónum USD , það séu mikil vöruviðskipti og sífellt fleiri kínverskir ferðamenn komi til landsins . Mögulega nái fjöldi kínverskra ferðamanna yfir 100 þúsund á þessu ári , miðað við 12% aukningu undanfarna átta mánuði . Kínverska sendiráðið vinnur að beinu flugi á milli Íslands og Kína , og hann telji 80% möguleika á því að það takist að koma því á innan tíðar . Þetta sé því mikilvægur tímapunktur í samskiptum landanna . Hann óskar Þorkeli til hamingju með árið og segir kínverska sendiráðið reiðubúið að starfa áfram með KÍM . Á þeim 70 árum sem liðin eru frá stofnun Alþýðulýðveldisins er Kína orðin ein af áhrifamestu þjóðum heims . 1949 voru örfáar þjóðir sem stofnuðu stjórmálasamband við Kína , en nú séu það 180 lönd sem eiga stjórnmálasambandi við það . Kína er orðið að næststærsta fjárhagslega styrktaraðila Sameinuðu þjóðanna og leggi jafnframt til mikinn fjölda friðargæsluliða . Kína er orðið virkara í alþjóðamálum en áður var og nú má segja að þátttaka Kínverja í mörgum málum sé ómissandi . “ Við leggjum ríka áherslu á frið ” , segir Jin , og segir engan áhuga á því að senda hermenn til Íslands , bara ferðamenn . Áhugi þeirra felist ekki í hernaðarlegum yfirráðum hér heldur samskiptum og vináttu á milli landanna . Hann segir forseta Kína , Xi Jinping , tala um verkefnið Belti og braut ( B og B ) , og að hann hafi sjálfur notað hvert tækifæri til að ræða B og B við íslenska ráðamenn . Hann telur B og B geta veitt tækifæri til að efla hag almennings beggja landa , við uppbyggingu , í sambandi við loftslagsbreytingar og ýmis fleiri mál . Ef Ísland og Kína eru sammála um að stofna vettvang til að nýta B og B á grundvelli Fríverslunarsamningsins geti verið ýmis mikilvæg verkefni í framtíðinni . Við höfum notið ýmissa hagsmuna út frá Fríverslunarsamningnum og hver veit hvað hægt væri að þróa næstu 5 - 10 árin . Hann telur KÍM geta deilt hugmyndum um hugsanlega hagsmuni af B og B með íslenskum ráðamönnum . Hann segist trúa því að þegar tímabili hans sem sendiherra lýkur gætu samskiptin á milli landanna verið enn betri . Þið hafið eignast kínverska vini sem halda ræðu á íslensku . Sendiherrann segir þetta vera þriðja viðburðinn sem hann sæki í dag , og það hafi hvarflað að honum að tala bara ensku eins og annar kollegi hans , en hann telji e.t.v. best að opna fyrir spurningar ef fundargestir hafi einhverjar spurningar sem ræða megi . Guðrún Margrét spyr fyrst og bendir á að það vanti upplýsingar um B og B á netinu , hvort ekki séu einhverjir punktar aðgengilegir ? Jin svarar að hann hafi fengið ábendingar um þetta og segist nýlega hafa skrifað grein þar sem hann fari yfir átta möguleg samstarfsverkefni sem B og B gæti nýst til , svo sem að beint flug geti hafist fyrr undir hatti B og B. Íslensk stjórnvöld hafa svarað á þann hátt að mörg samstarfsverkefni séu á milli Íslands og Kína , en verkefni B og B bíða skoðunar . Sendiherrann segist kannski geta unnið betur að þessu í framtíðinni . Önnur fyrirspurn varðar mögulega aukningu á inn - og útflutningi á milli landanna og álit sendiherrans á breyttum siglingarleiðum og möguleika Íslands til að setja á fót umskipunarhöfn fyrir norðursiglingar frá Kína . Sendiherrann svarar því að útreikningar bendi til að siglingar frá Qingdao til Rússlands og áfram til Amsterdam muni spara 40% af siglingartíma og 30% af kostnaði í framtíðinni . Með breyttu loftslagi verði hugsanlega hægt að sigla norðurleiðina til vesturlanda 9 mánuði á ári . Vandamálið okkar sé stærð á mörkuðum á Íslandi , sem er of lítil . Mörg kínversk fyrirtæki telja Amsterdam o.þ.h. heppilegri stað . Kínverska sendiráðið hefur unnið að því að auka áhuga á viðskiptum við Ísland . Hann hélt t.d. fyrirlestur í síðustu viku þar sem kom fram áhugi á að selja íslenskar vörur í netverslun í Kína , s.s. íslenskar húðvörur , íslenskt vatn o.fl . Það gæti orðið mesta aukning á sölu per land hjá Íslandi . Hann segist vona að ný siglingarleið verði möguleg eftir 5 - 10 ár . Ef skipin fara nýja siglingarleið er best að umskipa eftir norðurhluta leiðarinnar , í stað þess að fara á sérútbúnum skipum alla leið . Ísland gæti verið mögulegur kostur í sambandi við það . Að lokum þakkar hann fyrir sig og skálar við fundargesti . Þorkell formaður og Kristján varaformaður og fundarstjóri , þakka sömuleiðis Jin og fundargestum fyrir komuna .